

**Юбилейное ауылындағы көшелерді қайта атау туралы**

Қарағанды облысы Абай ауданы Юбилейное ауылының әкімінің 2018 жылғы 12 қыркүйектегі № 2 шешімі. Қарағанды облысының Әділет департаментінде 2018 жылғы 2 қазанда № 4964 болып тіркелді

      Қазақстан Республикасының 1993 жылғы 8 желтоқсандағы "Қазақстан Республикасының әкімшілік-аумақтық құрылысы туралы" Заңының 14 бабының 4) тармақшасы, Қазақстан Республикасының 2001 жылғы 23 қаңтардағы "Қазақстан Республикасындағы жергілікті мемлекеттік басқару және өзін-өзі басқару туралы" Заңының 35 бабының 2) тармағы негізінде және тұрғындардың пікірлерін ескере отырып ШЕШІМ ЕТТІ:

      1. Қарағанды облысы Абай ауданы Юбилейное ауылындағы көшелер келесідей қайта аталсын:

      Мира көшесі Бейбітшілік көшесіне;

      Механизаторов көшесі Ынтымақ көшесіне;

      Зеленый көшесі Жасыл ел көшесіне;

      Молодежная көшесі Жастар көшесіне;

      Целинная көшесі және Подстанция көшесі Шаңырақ көшесіне;

      Школьная көшесі Мектеп көшесіне.

      2. Қарағанды облысы Абай ауданы Юбилейное ауылындағы келесі көшелер атауының транскрипциясы өзгертілсін:

      Амангельды көшесі Амангелді Иманов көшесіне;

      Гагарина көшесі Юрий Гагарин көшесіне;

      Абая көшесі Абай көшесіне;

      Казахстанская көшесі Қазақстан көшесіне.

      3. Осы шешімнің орындалуын бақылауды өзіме қалдырамын.

      4. Осы шешім алғаш рет ресми жарияланған күнінен кейін он күнтізбелік күн өткен соң қолданысқа енгізіледі.

|  |  |
| --- | --- |
| *Юбилейное ауылының әкімі* | *Байтурсынов Е.Х.* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК